રાજકોટ, તા. ૧૨ :. રાજકોટ ચેમ્બર ઓફ કોમર્સના ઉપક્રમે ૨૦૧૬માં યોજાયેલા વાયબ્રન્ટ સૌરાષ્ટ્ર એકસપો. દરમ્યાન કેટલા એમઓયુ થયા, કેટલું રોકાણ થયું, કેટલી રોજગારી મળી ? એ સવાલો હજુ લોકોના મનમાં ઘુમરી ખાય રહ્યા છે તેવે ટાંકણે ફરી એક વખત વાયબ્રન્ટ સૌરાષ્ટ્ર-૨૦૧૮નું આયોજન કરવાના પ્રયાસો હાથ ધરવામાં આવ્યા પરંતુ આંતરીક ડખ્ખાઓ સર્જાતા આ વખતે આ સમીટમાંથી ચેમ્બર ઓફ કોમર્સ દૂર ખસી ગયુ છે અને હવે આ સમીટ સોમાના ઉપક્રમે યોજવાની જાહેરાત થઈ છે. ચેમ્બર્સ ઓફ કોમર્સ શા માટે ખસી ગયુ તેની પાછળ મોટા ખેલ ખેલાયા હોેવાનું અને ચેમ્બરને અને તેના હોદેદારોને અંધારામાં રાખવામાં આવ્યા હોવાનું કહેવાય રહ્યુ છે. ટોક ઓફ ધ ટાઉન બનેલા આ મામલાએ વેપારી આલમમાં ભારે ચર્ચા જગાવી છે.